Pentti Vikström

Pentti Olavi Antero Vikström (s. 9. joulukuuta 1951 Oulainen) on suomalainen jousiampuja. Hän edusti seuratasolla ensin Oulun Jousimiehiä ja myöhemmin Oulaisissa toimivaa jousiammuntaseura Sulka ry:tä.

Vikström sijoittui Soulin olympialaisissa 1988 henkilökohtaisessa kilpailussa seitsemänneksi. Joukkuekilpailussa hän kuului Ismo Falckin ja Tomi Poikolaisen kanssa neljänneksi sijoittuneeseen Suomen joukkueeseen.

Vikström on ammatiltaan matematiikan lehtori. Hän on kirjoittanut Veikko Virran kanssa vuonna 2009 ilmestyneen kirjan Jousiampujan ABC.

Lähteet 

Suomalaiset jousiampujat
Vuonna 1951 syntyneet
Elävät henkilöt